Diari Oficial de la Generalitat Valenciana


Sumari del DOGV 6315, del 21-07-2010 (2010/8168)

RESOLUCIÓ de 6 de juliol de 2010, de la directora general de Producció Agrària, per la qual s'establix la convocatòria, per a l'any 2010, de les ajudes destinades a la promoció de noves tecnologies en maquinària i equips agraris i de les ajudes per a la renovació del parc nacional de maquinària agrícola i es publica la declaració de crèdit disponible.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6315

Data del DOGV
:   21-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8168


Data del document
:   06-07-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * ajuda pública
    * explotació agrària
    * agricultor
    * agrupació de productors agraris
    * cooperativa agrícola
    * màquina agrícola
    * suport econòmic
    * tractor
    * ajuda a l'agricultura

RESOLUCIÓ de 6 de juliol de 2010, de la directora general de Producció Agrària, per la qual s'establix la convocatòria, per a l'any 2010, de les ajudes destinades a la promoció de noves tecnologies en maquinària i equips agraris i de les ajudes per a la renovació del parc nacional de maquinària agrícola i es publica la declaració de crèdit disponible. [2010/8168]  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim destinat a estes. Estos extrems depenen de la llei anual de pressupostos, en estos moments la Llei 13/2009, de 29 de desembre, de la Generalitat Valenciana, de Pressupostos, per a l'exercici 2010.  
Les quanties màximes establides en esta resolució es poden veure incrementades per les assignacions financeres del MARM i pels crèdits que la Generalitat Valenciana o el Ministeri habiliten per a impulsar estes línies d'ajuda, així com per dotacions extraordinàries.   
D'acord amb l'article 7 del Decret 147/2007, de 7 de setembre, del Consell, este règim d'ajudes complix allò que es disposa en el Reglament (CE) número 1857/2006, de la Comissió, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles, i pel qual es modifica el Reglament (CE) número 70/2001, i ha sigut assignat per la Comissió el número d'ajuda 73/2010 i 74/2010.  
Per això, resolc:  
Apartat primer  
Establir l'import global màxim per a la resolució d'expedients de la convocatòria de l'exercici 2010, en relació al Reial Decret 456/2010, de 16 d'abril, del Ministeri del Medi Ambient i Medi Rural i Marí, pel qual s'establixen les bases reguladores de les ajudes per a la promoció de noves tecnologies en maquinària i equips agraris (BOE núm. 111, de 7 de maig de 2010), i l'orde de 2010, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 456/2010, de 16 d'abril, pel qual s'establixen les bases reguladores de les ajudes per a la promoció de noves tecnologies en maquinària i equips agraris.  
Aplicació pressupostària:  
71.45.63.7793.  
Programa 714.20, Foment i Garantia Agrària.  
Capítol 7.  
Línia T0180.  
Import global màxim de 1.407.846 euros.  
Les ajudes destinades a la promoció de noves tecnologies en maquinària i equips agraris només es poden concedir a les explotacions agràries que no entren en la categoria d'empreses en crisi, de conformitat amb allò que s'establix en l'article 4, apartat quint del Reglament 1857/2006, de 15 de desembre de 2006, de la Comissió.  
Apartat segon  
L'orde de 2010, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 456/2010, de 16 d'abril, pel qual s'establixen les bases reguladores de les ajudes per a la promoció de noves tecnologies en maquinària i equips agraris, establix en la seua disposició addicional que el Pla d'Innovació Tecnològica serà publicat juntament amb l'import global màxim que ha de finançar les ajudes de cada exercici. D'acord amb això, s'aprova el Pla d'Innovació Tecnològica per a l'exercici 2010, amb la relació de maquinària i d'equips subvencionables que s'indiquen en l'annex I.  
Apartat tercer  
Establir l'import global màxim per a la resolució d'expedients de la convocatòria de l'exercici 2010, en relació al Reial Decret 457/2010, de 16 d'abril, del Ministeri del Medi Ambient i Medi Rural i Marí, pel qual es regulen les bases per a la concessió d'ajudes per a la renovació del parc nacional de maquinària agrícola (BOE núm. 111, de 7 de maig de 2010), i l'orde de 2010, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 457/2010, de 16 d'abril, pel qual s'establixen les bases reguladores de les ajudes per a la renovació del parc nacional de maquinària agrícola i s'establix la convocatòria per a l'any 2010.  
Aplicació pressupostària:  
44.06.79.8007.  
Programa 714.20, Foment i Garantia Agrària.  
Capítol 7.  
Línia T0180.  
Import global màxim de 1.407.846 euros.  
Apartat quart  
El termini de presentació de sol·licituds, per a l'any 2010, serà d'un mes comptador des de l'endemà de la publicació d'esta convocatòria.  
Les sol·licituds es poden efectuar en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Apartat quint  
Tenint en compte l'article 59.6. b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el supòsit que resulte aplicable l'article 8.4 de l'Orde de 29 de juliol de 2005, es pot efectuar la publicació substitutiva de la notificació en el Diari Oficial de la Comunitat Valenciana. La publicació s'ajustarà a l'article 60.2 de la llei esmentada i a més l'esmentada publicació complirà l'article 18 de la Llei 38/2003, de 17 de novembre, General de Subvencions, per la qual s'inserirà la relació de perceptors durant el mes següent a cada trimestre natural, amb la identificació d'estos, segons allò que es preveu respecte d'això en l'article 30.3.b del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
Apartat sext  
El règim de recursos que és procedent és el recurs de reposició a interposar en el termini d'un mes davant del mateix òrgan que el va dictar, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 10 i 46 de la Llei de la Jurisdicció Contenciosa Administrativa.  
València, 6 de juliol de 2010.- La directora de Producció Agrària: Laura Peñarroya Fabregat.  
Annex I  
Pla d'Innovació Tecnològica i baremació  
1. Tecnificació de les labors de sembra i plantació en cultius hortofructícoles, de plantes aromàtiques, etc.  
Baremació 2 punts.  
1.1. Sembradores directes.  
1.2. Equips d'anivellació amb làser i desempedregadores.  
1.3. Trasplantadores.  
1.4. Equips combinats de sembra i preparació del terreny.  
1.5. Equips multifuncionals per a la preparació del terreny en la sembra de l'arròs.  
1.6. Equips especials de desherbatge entre línies de cultius.  
2. Millora de les instal·lacions dels hivernacles i planters destinats a producció hortofructícola.  
Baremació 4 punts.  
2.1. Equips especials de tractaments i fertirrigació.  
2.2. Equipament automàtic per a hivernacles.  
2.3. Sembradores monogrà.  
2.4. Barrejadores de substrats.  
2.5. Lligadores i altres equips de labors connexes.  
3. Mecanització de la col·locació i recollida de proteccions plàstiques.  
Baremació 4 punts.  
3.1. Equips combinats per a trasplantament i encoixinament.  
3.2. Maquinària per a la recollida i la recuperació de plàstics.  
3.3. Maquinària per a la col·locació de plàstics.  
4. Distribució i manipulació de productes fitosanitaris, adobs i esmenes  
Baremació 6 punts.  
4.1. Injector-enterrador de fem, compost i fangs.  
4.2. Nous equips de tractaments fitosanitaris.  
4.3. Nous equips d'aplicació d'herbicides.  
4.4. Nous equips de distribució de fertilitzants minerals.  
4.5. Emmagatzemament i distribució d'adobs líquids.  
4.6. Equips autopropulsats per a adobament i tractaments en el cultiu de l'arròs.  
5. Mecanització de les labors de poda i formació de la planta.  
Baremació 6 punts.  
5.1. Equips de poda automàtica.  
5.2. Recollidores i trituradores de restes de poda de fruiters, cítrics, vinya, etc.  
5.3. Lligadores i altres equips per a formació d'espatleres i labors connexes.  
6. Recol·lecció mecanitzada de productes agrícoles.  
Baremació 6 punts.  
6.1. Veremadores i remolcs especials.  
6.2. Recol·lectores d'hortalisses.  
6.3. Arrencadores i plataformes auxiliars.  
6.4. Equips de recol·lecció en cultius llenyosos i herbacis: plataformes, espolsadors, recollidores pneumàtiques, netejadores, assecadors, peladores, carretons, elements d'ajuda a la paletització i equips de mesura del moment òptim de recol·lecció.  
6.5. Dalladora-lligadores de plantes aromàtiques.  
6.6. Recol·lectores adaptades a hivernacles.  
7. Subministrament de combustible per a usos agrícoles en zones desfavorides  
Baremació 2 punts.  
7.1. Equipament automàtic per a distribució i subministrament de gasoil agrícola.  
8. Altres  
Baremació 2 punts.  
8.1. Plataformes per al transport per carretera de la maquinària usada en diversos cultius.  
8.2. Maquinària per a l'adequació de les conduccions d'aigua de reg.  
8.3. Equips per a destrucció i incorporació al sòl de les restes de collites i cultius.  
8.4. Carregadores telescòpiques.  
8.5. Altres tipus de maquinària que complisca les finalitats d'este Pla d'Innovació a criteri de l'òrgan competent amb un informe previ tècnic.